钦定古今图书集成/历象汇编/岁功典/第069卷 > 《遵生八笺》 > 八月事忌
## 钦定古今图书集成/历象汇编/岁功典/第069卷 > 《遵生八笺》 > 八月事忌

《千金方》曰：“勿食萌芽，伤人神胆，喘悸胁肋炁急。勿多
食新姜。勿食生蒜。勿食猪肺及饴，和食，令人发疽。勿
食雉肉。勿食猪肚，冬成嗽疾。”

《本草》云：“勿食獐肉，动气。勿食芹菜，恐病瘕，发则似颠，
小腹胀。勿食生蜜，勿多食生果。勿食鸡子，伤神。勿食
蟹，霜降后方可食蟹，盖中膏内有脑骨当去。勿食有
毒。”

《千金月令》曰：“秋分之日，勿杀生，勿用刑，勿处房帷，勿
吊丧问疾，勿大醉。君子当斋戒静专以自检。”

二十九日忌远行，水陆不吉。

《云笈七签》曰：“是月行路间，勿饮阴地流泉，令人发瘴
脚软。”

又曰：“起居勿犯贼邪之风，勿多食肥腥，令人霍乱。”
又曰：“是月初八日，勿买布鞋履跗足，大忌。”

《杨公忌》曰：“二十七日不宜问疾。”